AP เปิดพรีเซลล์ 2 คอนโดใหม่ใกล้ BTS รวมมูลค่า 3.64 พันลบ.
AP เปิดพรีเซลล์ 2 คอนโดใหม่ใกล้ BTS รวมมูลค่า 3.64 พันลบ. หวังเป้า 2 วันแรกทะลุ 1.5 พันลบ.
23 พ.ค. 2559

นายวิทการ จันทวิมล รองกรรมการผู้อำนวยการ บริษัท เอพี (ไทยแลนด์) จำกัด (มหาชน) หรือ AP เปิดเผยว่า ในช่วงต้นเดือน มิ.ย.นี้บริษัทจะเปิดขายคอนโดมิเนียม 2 โครงการไฮไลท์แรก Life สุขุมวิท 48 มูลค่าโครงการ 2,200 ล้านบาท และ Aspire สาทร-ตากสิน (Copper Zone) มูลค่าโครงการ 1,440 ล้านบาท
ทั้งนี้ จากกระแสตอบรับของลูกค้าที่สนใจและลงทะเบียนรับส่วนลดพิเศษทาง apthai.com กว่า 3,000 รายชื่อ ทำให้บริษัทฯ มีความมั่นใจในดีมานด์ลูกค้าคอนโดยังดีต่อเนื่องและคาดว่าจะได้การตอบรับที่ดีมาก โดยบริษัทฯ ได้ตั้งเป้ายอดขายรวมของ 2 โครงการใหม่ Life สุขุมวิท 48 และ  Aspire สาทร – ตากสิน (Copper Zone) ในวันเปิดขายครั้งแรก 4–5 มิ.ย.นี้ รวมกว่า 1,500 ล้านบาท